JohanHeinsen/ENO huggingface dataset:
Københavns Adresseavis, 1837-11-21
Paa Nørregade Nr. 45, i Kjælderen, er et godt, lyst Værelse tilgaden tilleie, med Kakkelovn, for to ordentlige Logerende. Kjælderen i Antoniistrædet Nr. 243 er strax tilleie, den er bedste tjenlig til Udsalg af Kartofler eller Lignende. Anvises fra Skomagerboutiken sammesteds. Ved Nybørs er tilleie, et godt, stort Værelse paa Solsiden med Pulter= og Brændekammer, samt Opvartning, for 3 Rbd. 3 mk. maanedligen. Adressecomptoiret anviser. Paa Hjørnet af Nygade og Knabrostrædet Nr. 92 er paa 1ste Sal. 2de pæne umeublerede Værelser særdeles billigt tilleie, enten strax eller til Maanedens Udgang. Man behage at mælde sig i Stuen sammesteds. En honnet, aldrende Herre eller Dame, som selv har Sengeklæder, kan faae en pæn meubleret Sal tilleie paa Hjørnet af Hummergaden og Admiralgaden 244, 3die Sal.
Københavns Adresseavis, 1837-11-21
J Springgaden Nr. 28, 1ste Bagsal, anvises Logis for et anstændigt Fruentimmer.
Københavns Adresseavis, 1837-11-21
J Adelgaden Nr. 285 er et godt Logis ledigt for to honnette Karle, paa 2den Sidesal, hvor der er Kakkelovn og egen Indgang. Anvises fra Stuen. Leien er billig.
Københavns Adresseavis, 1837-11-21
1 a 2 meublerede Værelser tilgaarden ere billigt tilleie i Stormgaden Nr. 200, 3die Sal.
Københavns Adresseavis, 1837-11-21
Tjeneste søges. En Pige ønsker sig Tjeneste som Kokke= eller Enepige, enten til 1ste December eller til Nytaar. Anvises fra det Sted, hvor hun tjener, i Dybensgade 176, 3die Sal.
Københavns Adresseavis, 1837-11-21
En midaldrende Pige ønsker sig Condition strax eller til 1ste December som Kokke= eller Enepige. Gode Beviser for Troskab og Orden kunne forevises. Anvises fra Hjørnet af Nellikegaden og Dybensgade 180, 3die Sal.
Københavns Adresseavis, 1837-11-21
En ung, anstændig, bornholmsk Pige ønsker sig Condition til denne Maaneds Udgang. Hun anvises fra det Sted, hvor hun tjener, i Strandgaden Nr. 39, i Stuen. En anstændig Pige ønsker sig Condition som Kokkepige eller Ene pige. Hun er tillige ferm i Vadskning og Strygning. Hun anvises fra det Sted, hvor hun har tjent, i Landemærket 169, 1ste Bagsal. En Pige ønsker Condition som Goldamme eller Enepige, (hun kan godt omgaaes Børn), strax eller til 1ste December. Hun anvises fra Didrikbadskjærsgang 202, 2den Sal, Døren tilvenstre. En sat Pige søger Condition strax eller til Maanedens Udgang enten som Kokke= eller Enepige, ligemeget om i Byen eller paa Landet. Anvises fra store Kongensgade Nr. 56, i Kjælderen. En honnet Pige, som i flere Aar har tjent, ønsker sig strax eller til Nytaar en Condition som Enepige hos en god Familie. Hun er verfect i Vadsk, Strygning, Reengjøring og fiin Syning. Gode Recommendationer kunne forevises. Man behage at henvende sig Adelgaden Nr. 137, 3die Sal.
Københavns Adresseavis, 1837-11-21
En sat Pige ønsker sig en Condition som Kokke= eller Enepige. Hun anbefales derfra, hvor hun har tjent, i ny Kongensgade 230, i Stuen.
Københavns Adresseavis, 1837-11-21
En Karl, fra Jydland, som har været i et Brænderi, ønsker sig Condition ved Hvad som forefalder, enten strax eller til Maanedens Udgang. Gode Anbefalinger mangle ikke. Han anvises fra lille Kongensgade Nr. 65, i Kjælderen.
Københavns Adresseavis, 1837-11-21
En Pige, som godt kan sye og ei er ukyndig i Madlavning, ønsker Condition som Stuepige eller Enepige, strax eller til 1ste December. Gode Anbefalinger mangle ikke. Hun er i Skindergaden Nr. 32, i Kjælderen. En ung Pige, som er vant til at omgaaes Børn og godt kan sye, ønsker sig Condition til 1ste December hos en honnet Familie eller som Enepige, hvor der holdes Karl. Man behage at henvende sig i lille Kongensgade Nr. 53, i Stuen.
Københavns Adresseavis, 1837-11-21
En rask Bondepige ønsker Condition som Enepige eller Kokkepige, enten til Maanedens Udgang eller til Nytaar. Træffes i Antoniistræde 229, 3die Sal.
Københavns Adresseavis, 1837-11-21
En ordentlig og tarvelig Pige ønsker sig Condition som Enepige, enten strax eller til Maanedens Udgang. Hun har tjent i flere Aar paa eet Sted. Anvises fra Gammelmønt Nr. 145, 3die Sal. tilgaden.
Københavns Adresseavis, 1837-11-21
En ung Bondepige, nylig kommen til Byen, ønsker sig Condition som Kokke=, Stue= eller Ene=Pige. Gode Recommendationer, kunne forevises. Hun anvises fra Borgergaden Nr. 172, 3die Sal. tilgaden.
Københavns Adresseavis, 1837-11-21
En ung, rask Karl, nylig kommen fra Landet, ønsker Condition til 1ste December hos en Brændeviinsbrænder, eller hvad som kunde forefalde. Han anvises fra Frederiksberggaden Nr. 25, i Kjælderen. En anstændig Pige, som nylig er kommen hertil fra Jydland, ønsker sig Condition strax, eller til Nytaar, som Enepige. Anvises fra Gothersgaden 126, anden Sal.
Københavns Adresseavis, 1837-11-21
En aldrende Bondepige ønsker sig Condition, enten at holde Huus for en aldrende Mand, eller som Kokkepige, da hun i flere Aar har tjent som saadan paa eet Sted. Hun anvises fra Møntergaden 142, 2den Sal.
Københavns Adresseavis, 1837-11-21
En rask Pige, nyligen kommen fra Bornholm, søger Tjeneste strax for Malkepige i Byen eller paa Landet. Krystalgaden Nr. 58, i Grøntkjælderen. En ung Pige ønsker sig Condition til Maanedens Udgang. Hun kan godt spinde, sye, omgaaes Børn og deeltage i Madlavning. Hun anvises fra Gammelamagertorv Nr. 45, 2den Sal over Gaarden. En Pige, fra Sverrig, ønsker sig Condition som Kokke= eller Enepige, strax eller til Maanedens Udgang. Man behage at henvende sig i Studiistrædet Nr. Nr. 62, 1ste Sal. En Bondepige ønsker Condition til Maanedens Udgang som Kokke= eller Enepige, hos en honnet Familie, og anvises fra lille Kongensgade, paa Christianshavn, Nr. 64, 2den Sal. En fynsk Pige ønsker sig Condition til Nytaar som Stuepige, eller Enepige. Hun forstaaer hvad hun paatager sig og gode Anbefalinger forevises. Anvises fra store Helliggeiststræde 149, 1ste Sal. En Pige, fra Landet, ønsker Conditionsom Enepige eller hvadsomhelst. Vestervold Nr. 76, i Kjælderen. En anstændig Pige, som har tjent i 8 Aar paa eet Sted, ønsker sig Condition til Nytaar som Kokkepige hos et Herskab. Hun har de bedste Anbefalinger fra sine forrige Herskaber. Anvises fra Springgaden Nr. 10, i Kjælderen.
Københavns Adresseavis, 1837-11-21
En ferm Pige ønsker sig en god Condition til 1ste Decbr., enten som Stuepige eller Kokkepige. Gode Recommendationer mangle ikke. Anvises fra Gothersgaden Nr. 16, anden Sal. En Bondepige ønsker Condition til Maanedens Udgang, eller til Nytaar, som Stue= eller Kokkepige. Hun har bestandigen conditioneret hos galante Herskaber, saavel her som i Provindserne Gode Recommendationer mangle ikke. Anviisning gives i Landemærket 170, 3die Sal tilgaden.
Københavns Adresseavis, 1837-11-21
En anstændig Pige, af honnet Familie, ønsker sig Conditon til 1ste December. Hun er vant til at bestille hvad der forefalder, og kan tillige sye og spinde, m.m. Anvises fra Studiistrædet 73, 1ste Sal tilhøire, Døren ligefor Trappen.
Københavns Adresseavis, 1837-11-21
En ung og rask Pige, af honnette Forældre, søger Condition strax, eller til Maanedens udgang, som Enepige eller Stuepige, Hun kan godt vadske, gjøre reent, stryge og syer godt Linned, Gode Anbefalinger mangle ikke fra de Steder, hvor hun har tjent. Anvises fra Krystalgaden 57, 1ste Sal tilgaden. En honnet Pige, nylig kommen fra Provindserne, ønsker Condition strax eller til 1ste December som Stue= eller Enepige, eller ved hvad som forefalder. Gode Anbefalinger haves. Pederhvidtfeldstrædet Nr. 94, anden Sal.
Københavns Adresseavis, 1837-11-21
En honnet Borgermands Datter, fra Jydland, som i flere Aar har conditioneret hos en galant Familie her i Staden, men som formedelst Ophold hos sin Familie nylig er ankommen, ønsker sig Condition som Kokkepige eller Enepige hos en lille galant Familie. Go de Recommendationer mangle ikke. Landemærket Nr. 149, 2den Bagsal. En honnet Pige ønsker sig en Condition til Nytaar hos et Herskab som Stuepige; i Mangel deraf hos honnette Borgerfolk. Hun anvises fra Gammeltorv Nr. 89, 1ste Sal. Formedelst anden Bestemmelse ønsker en rask og ordentlig Pige, Condition til 1ste December eller Nytaar. Hun forstaaer at lave Mad, samt Vadsk og Strygning. Anvises fra Gothersgaden 338, 1ste Sal, tilvenstre.
Københavns Adresseavis, 1837-11-21
En rask, jydsk Pige, med gode Anbefalinger, ønsker Condition til Maanedens Udgang ved Hvadsomhelst. Anbefales fra det Sted, hvor hun tjener, Ulfeltsplads 106, 1ste Sal. En ferm Pige, som paa egen Haand kan forestaae et Kjøkken og tillige godt kan vadske og stryge, ønsker sig Condition strax eller til Maanedens Udgang. Hun anvises paa Hjørnet af Springgaden og Landemærket 152, 3die Sal.
Københavns Adresseavis, 1837-11-21
En sund Bondeamme, fra Landet, ønsker sig en Ammeplads saasnart muligt. Hun er at træffe fra 10 til 2 i Academigaden 263, 2den Sal. En ung, dannet Jomfru, fra en af Provindserne, som i 14 Aar har været paa eet Sted, og i de sidste 4 Aar ganske har bestyret Huset paa egen Haand, ønsker sig, formedelst indtrufne Omstændigheder, i Huset hos en galant Familie som Huusjomfru, Paa Lønnen sees ikke, kun paa en blid Omgang. De herpaa Reflecterende ville behage at henvende sig i Adelgaden 289, 1ste Sal. En fyensk Pige, som paa egen Haand kan lave daglig Mad, samt forrette alle forefaldende Huusgierninger, søger Tieneste strax eller til 1ste Decbr. Anvises fra Gammelmønt 164, 2den Sal, ligefor Trappen. En ung Pige, fra Provindserne, ønsker sig, formedelst Dødsfald, Condition som Stue= eller Enepige. Anvises i Gaasegaden ved Vandkunsten 140, i Stuen.
Københavns Adresseavis, 1837-11-21
2 En Frikarl ønster sig Condition til 1ste December som Kudsk eller Tjener. Gode Beviser for Troskab og Orden kunne forevises, i Klosterstrædet Nr. 89, i Kjælderen. En tro og paalidelig Karl, fri for Militairtjeneste, der har 1 a 2 Timers Beskjæftigelse om Dagen, ønsker sig nogen mere Beskjæftigelse ved Hvad som kan forefalde. Man ville behage at henvende sig paa Amagertorv Nr. 48, i Kjælderen, hvor han er at træffe. Han har godt Skudsmaal for flere Aars tro Tjeneste paa eet Sted og anbefales tillige af sit Herskab.
Københavns Adresseavis, 1837-11-21
Tjeneste anvises. For en flink og proper Enepige, med gode Recommendationer, er en god Condition ledig formedelst Sygdom. Kronprindsessegaden 406, 3die Sal. En ung Pige, som godt kan vadske, stryge og gjøre reent, kan faae Condition til 1ste Dec. Anvises i store Strandstræde Nr. 106, i Stuen tilhøire. En ung, rask Pige, der forhen har tjent som Barnepige, kan strax erholde Condition som saadan enhalv Miil fra Byen. Anvises i lille Helliggeiststræde 157, i Stuen.
Københavns Adresseavis, 1837-11-21
For en ædruelig og skikkelig Karl, som forhen har været i et Farveri, eller forstaaer noget af Snedker=Professionen, er en god Condition ledig 1 1/2 Miil fra Byen, naar han mælder sig ved Gammelstrand Nr. 14 Tirsdagen den 21de om Middagen imellem Klokken 12 og 2.
Københavns Adresseavis, 1837-11-21
En ferm Kokkepige kan faae Tjeneste til 1ste Januar, naar hun mælder sig i Gothersgaden Nr. 117, 2den Sal. Anbefalinger for Duelighed og Troskab forlanges. Gartnerkarl. En Gartnerkarl, som kan bevise Duelighed og Ædruelighed, kan blive antaget ved en Hauge paa Landet. Man mælde sig i Nr. 71 paa Østergade, om Morgenen. En tarvelig og ordentlig Pige, som veed hvad en Enepige tilkommer, kan faae en fordeelagtig Condition til 1ste December, hvor der holdes Karl, naar hun med gode Beviser og flere Aars Tjeneste mælder sig i Vognmagergaden Nr. 88, 1ste Bagsal.
Københavns Adresseavis, 1837-11-21
Skifteindkaldelse. Da vi have berammet en Skiftesamling i afdøde Kjøbmand Anders Andersen Borchs og ligeledes afdøde Hustru Inger Eleonore, fød Kornerups Bo i Holbek, til Afholdelse Fredagen den 22de December førstkommende, om Formiddagen Kl. 11, i Gjæstgiver Petersens Locale, for at aflægge endelig Rigtighed for de af bemældte Afdøde stiftede Legater, indlaldes herved vedkommende Legatarier. til at møde, enten personlig eller ved deres Befuldmægtigede, bemældte Tid og Sted, for at modtage hvad enhver især endnu kan tilkomme af disse Legater.
Københavns Adresseavis, 1837-11-21
Skiftecommissionen i afdøde Kjøbmand Borchs og ligeledes afdøde Hustrues Bo, den 13de November, 1837. Wegener. Nehammer. J. H. Larsen. Lynge. A. Frandsen.
Københavns Adresseavis, 1837-11-21
Proclama. Ved Proclama, som under 9de Dennes er læst inden Løve Herreds Ret, og den 20de samme Maaned vil blive læst i den kongelige Landsover= samt Hof= og Stadsret i Kjøbenhavn, ere Alle og Enhver, der maatte have Noget at fordre i Boet efter afdøde Tjenestepige Maren Sørensdatter af Ulstrup By, Gjørløv Sogn, Holbek Amt, indkaldte med 12 Ugers Varsel til for undertegnede Skifteforvalter at anmælde og beviisliggjøre deres Fordringer; hvilket herved endvidere bekjendtgjøres. Løve Herredscomptoir paa Frihedslund pr. Slagelse, den 14de November, 1837. Manthey.
Københavns Adresseavis, 1837-11-21
Ved Proclama, som vil blive læst i den kongelige Landsoverret samt Hof= og Stadsret her i Staden, ere alle De, som formene at have Noget at fordre i Boet efter den heri Staden under 27de September dette Aar afdøde Jomfru Anne Christine Geermann, som den 20de Mai 1796 er forundt kongelig Bevilling til at være myndig under Curator, indkaldte med 12 Ugers Varsel, regnet fra den sidste Bekjendtgjørelse herom i Altonaer=Merkur, til for mig som Executor testamenti efter bemældte Afdøde, inden fornævnte TidsForløb, at anmælde og beviisliggjøre deres Krav; hvilket herved endvidere bekjendtgjøres. Kjøbenhavn, den 16de Novbr., 1832. C. M. Winther, Archivarius, boende paa Nytorv Nr. 115, 1ste Sal.
Københavns Adresseavis, 1837-11-21
Ved Proclama af 15de Dennes, som under Dags Dato er læst ved vedkommende Underret og som snarest muligt vil blive læst i den kongelige Landsoverret samt Hof= og Stadsret i Kjøbenhavn, ere Alle og Enhver, som maatte have Noget at fordre i Stervboet efter den heri Byen afgangne Major Frederik Jørgen von Schindel indkaldte med 12 Ugers Varsel til for undertegnede Skifteforvalter at anmælde og beviisliggjøre deres havende Fordringer. Ved samme Proclama ere den Afdødes Arvinger med lovligt Varsel indkaldte til at legitimere deres Arveret og lagttage deres Tarv under Boets Behandling; hvilket herved endvidere bekjendtgjøres. Hillerød, den 16de November, 1837. v. Hadeln.
Københavns Adresseavis, 1837-11-22
Særskilte Bekjendtgjørelser. Z. t. N. 583711226. Cours d. 21de Novb. 1837. Banco, 4 vista, 200. Species 202. Specien solgtes til 12 mk. 14 sk. Sedler og Tegn. Mandag den 4de Decbr. agte vi at begynde Confirmand Underviisning og ønske den fornødne Anmældelse forinden. W. H. Rothe, Gad, store Kanikestræde Nr. 48. Nørregade Nr. 35. De Unge, som til Paaske ønske sig confirmerede af mig, bedes anmældte hos mig. J. H. Paulli, Gammelstrand Nr. 15, 1ste Sal.
Københavns Adresseavis, 1837-11-22
Paa Fredag, den 24de, efter Kl. 10 Formidd., modtager jeg Anmældelse af Confirmander. N. G. Wolf, Studiistrædet Nr. 93, 1ste Sal.
Københavns Adresseavis, 1837-11-22
Til behagelig Efterretning for de Herrer Jnteressenter udi den i Aaret 1792 oprettede Tontine eller Livrentesocietet, bekjendtgjøres herved, at den i Planens 22de J bestemte aarlige Generalforsamling holdes førstk. 22de Novbr., om Eftermiddagen Kl. 5, i Badstuestrædet 129, hvor da fremlægges Beregninger over Renternes Belølfra 11te December 1836 til 11te December 1831, samt de trykte Dødelister for samme Tid.
Københavns Adresseavis, 1837-11-22
Directionen for Tontinen af 1792 i Kjøbenhavn, den 6te October, 1837. N. Døller. C. Lund. N. Kirketerp.
Københavns Adresseavis, 1837-11-22
Söndagen den 26de November, om Middagen Kl. 1, begynder Etatsraad Örsted sine Forelæsninger over Lyden. Disse Forelæsninger holdes i Selskabet for Naturlærens Udbredelse. Hvert Medlem kan frit erholde et Adgangsskort for en Damme og flere mod Erlæggelse af 1 Rbd. Sedler, for hvert. Begjæringer om Adgangsskort sendes til Lector Scharling i den polvtechiske Læreanstalt, St. Pederstrædet 106, hos hvem ligeledes Adgangsskortene erholdes fra Kl. 9-10. Begjæringer om Optagelse til Medlem af Selskabet tilstilles Etatsraad Örsted.
Københavns Adresseavis, 1837-11-22
Fine Vine paa Bouteiller. bortsælges imorgen (Torsdag, d. 23de Novbr.) Formiddag, efter den Portugisiske Charge d'Affaires i Hotel du Nord Nr. 1 paa Kongens Nytorv, og afhentes om Fredagen i Charge d'Assairens Bopæl Nr. 167 i Norgesgaden. See Auctioner.
Københavns Adresseavis, 1837-11-22
Auction over endeel gode Løsøre og fine Vine, efter den portugisiske Charge d'Affaires, Geheimeraad Commandeur Rodriques, i Hötel du Nord Nr. 1 paa Kongens Nytorv (Opgangen af Hovedtrappen i Porten, tilvenstre) begynder idag (Onsdag), den 2de November, Kl. 9, med engelsk Sølv=Arbeide, Sølvplet, Bronce, lakerede Sager, engelsk og fransk Krystal, Porcelain og Fajance, Kjøkkentøi, Mahognimeubler, Taffeluhre, Gulvtæpper, Divan= og Bordtæpper, Vine, Porter, Spermacetlys, m. M. See videre herom under Auctioner. Auctionen over nye, færdigsyede Klædningsstykker. i Hötel du Nord, Viingaardstrædet Nr. 1, continuerer, idag (Onsdag), den 22de November, Kl. 10. See under Auctioner.
Københavns Adresseavis, 1837-11-22
Auctionen over Museum Münterianum, i Vimmelskaftet Nr. 17, tilendebringes ieftermiddag (Onsdag), og bortsælges 2de Mahogni=Møntskabe. See Auctioner. Samtlige franske Assurance-Compagnier have meddeelt Undertegnede Fuldmagt som deres General-Agenter for Danmark (Kjöbenhavn undtagen), Sverrig, Norge (Bergen og Christiansand. undtagne), Preussen (Danzig undtagen) og Li beck. Ved at bringe dette til offentlig Kundskab, anmode vi enhver Vedkommende om, naar Havarier, betræffende Skibe og Ladninger, ikke alene fransk Eiendom, men ogsaa fremmede Nationers, som ere forsikkrede i Frankrig, maatte forefalde, da derom at underrette os, for at vi paa Assurandeurernes Vegne kunne meddeele de fornødne Ordres. Helsingør, den 20de Novbr., 1837. Hte, Petit & Comp.
Københavns Adresseavis, 1837-11-22
Aftennderholdning. Med allerhøieste Tilladelse har Undertegnede den Ære Søndagen den 3die December, Kl. 7, paa det kongelige Theater, under Anførsel af Hr. Concertmester Funck, at give en Aftenunderholdning, hvori der vil blive udført Beethowens berømte musikalske Malerie Wellingtons Seier, eller Slaget ved Wittoria, som ikke forhen har været givet i det kongelige Theater. Aftenunderholdningens Jndhold skal nærmere. blive bekjendtgjort. Billetter til hele Loger og enkelte Pladser ere dagligen at erholde til de sædvanlige Theaterpriser hos Undertegnede i Dronningens Tvergade paa Hjørnet af Adelgaden Nr. 366 Litr. A., 1ste Sal. F. Funck, første Violoncellist i det kgl. Capell.
Københavns Adresseavis, 1837-11-22
Philladelphia. Ordentlig Generalforsamling Torsdagen d. 30te Nov., Kl. 6 Efterm., paa Borchs Collegium.
Københavns Adresseavis, 1837-11-22
Skuespil. Torsdagen den 23de November, Kl. 6. Tryllefløiten, Syngestykke i 4 Acter af Schicaneder, med Musik af Mogart. Billetterne faaes fra 11 til 1, samt ved Jndgangen, som aabnes Kl. 5. Forestillingen er forbi omtrent Kl. 91.
Københavns Adresseavis, 1837-11-22
Moerskabstheatret paa Vesterbro. Torsdagen den 23de November ville Undertegnede have den Ære at give en stor Forestilling i 4 Acter, Første Act. Liniedands med og uden Ballanceerstang. Anden Act Zephyr og Flora, udføres paa dobbelt Linie af Carl og Josephine Winther. Tredie og fjerde Act. Reisen. til Ægypten, eller: Tryllemøllen, hvor de gamle Qvinder blivemalede unge, commisk Trylle=Pantomme i 2 Acter, med nye Decorationer og Forvandlinger, af C. Lehmann. Pantommens Jndhold faaes i Billetcomptoiret for 8 sk. Indgangen aabnes Kl. 5 og Begyndelsen skeer Kl. 6. Brødrene Price & Comp.
Københavns Adresseavis, 1837-11-22
Dødsfald. Det har behaget Gud ved en rolig Død, den 18de October 1837, at bortkalde vor inderlig elskede Moder, Charlotte Benedicte Eleonore, fød v. d. Lühee, Enke efter Geheimeconferentsraad og Overforstmester von Linstow, Storkors af Dannebrogen, i den høie Alder af næsten 84 Aar. Fraværende Slægt og Venner tilkjendegives dette Dødsfald sørgeligst af : den Afdødes efterlevende Børn.
Københavns Adresseavis, 1837-11-22
At min Broder, Overkrigscommissair og afskediget Fuldmægtig under Admiralitets=Collegiet, Christian Wilhelm Kiøpping ved Døden er afgaaet den 12te November i en Alder af 70 Aar, bekjendtgjøres for Familie og Venner paa egne og Sødskendes Vegne. P. D. Kiøpping. Bogtrykker.
Københavns Adresseavis, 1837-11-22
Efterlysning. En Gummielasticums=Galosche er tabt imandagsaftes. Fordens Tilbagelevering paa Gammelamagertorv Nr. 46, øverste Sal, betales en Douceur.
Københavns Adresseavis, 1837-11-22
En stor mørkegraae Hanhund, med afskaarne Øren og afhugget Hale og flækket Snude og lyder Navnet Rappo, er sin Eier frakommen den 19de Dennes. For Tilveiebringelsen loves en Douceur paa store Kjøbmagergade Nr. 65, i Stuen.
Københavns Adresseavis, 1837-11-22
Søndagaften den 19de November d. A. er paa Veien fra Vestervold, af Farvergaden, Gaasegaden, Vandkunsteen, Kanalen og til Hoftheatret, tabt en Guldbroche, indlagt med Haar. Finderen heraf loves en raisonabel Douceur for dens Tilveiebringelse ved Vestervold 206.
Københavns Adresseavis, 1837-11-22
Ved Musikforeningens Concert den 19de er forbyttet en Hat og en Paraplui i det Værelse, hvor Dhrr. Syngende og Musicerende havde deres Tøi. Man behage at henvende sig i Skindergaden Nr. 96, 3die Sal. Jgaarformiddags, den 21de, imellem 1 og 2, blev i Blanco gaden tabt en Sypose af hvid og bruuntærnet Silketøi, med 2 Læreds=Lommetørklæder, mrk. C. J. Eierinden saae, at en Dame to en op fra Gaden, men kunde ei naae hende. For Tilveiebringelsen loves en Douceur i store Kongensgade Nr. 39, 1ste Sal.
Københavns Adresseavis, 1837-11-22
Fremlysning. En Hund af stor Race, med rødspættede Forbeen og hvid Krands om Halsen, er kommen tilløbende i Boutikken paa Hjørnet af Brogaden og Christanshavns Canal Nr. 20. Ved en Feiltagelse har en Karl indleveret et Riis Papiir i Boutikken paa Østergade Nr. 54 Mandagen den 20de Dennes, som Eieren kan afhente imod dette Avertissements Godtgjørelse.
Københavns Adresseavis, 1837-11-22
Kundskabsvæsen. Fra Pressen er udkommet : Amerika, især i den nyeste Tid, en historiskestatistisk Haandbog, (for alle Stænder) ved Frederik Klee, Cand, jur. og kgl. Fuldmægtig, 1ste Hefte, 96 Sider i Octav, 48 sk., indeholdende Begyndelsen af den almindelige Historie(Amerika og dets Opdagere, Amerika og det Beboere, m. m.). De fölgende Hefter ville indeholde: 1) Slutningen af den almindelige Historie (Amerika under det europæiske Herredomme og Amerikas Frihedskamp; 2) de amerikanske Staters og Landes specielle Historie; 3) deres Størrelse og Folkemængde; 4) Beskrivelse af deres physiske Beskaffenhed; 5) Beboer. nes Characteer, Sæder, Skikke o. s. v.; 6) Religion og Underviisningsanstalter, 7) Statsform og Statsforvaltning, samt borgerlige Indretninger ; 8) Krigsmagt og Finantser, saavidt samme ere bekjendte, og til Slutning : Virkningerne af Amerikas Opdagelse paa Europa, samt et Register.
Københavns Adresseavis, 1837-11-22
Paa dette Værk, der herefter, overeensstemmende med Subscriptionsplanen, vil udkomme i Hefter a 32 sk. 8 sk. pr. Octavark) med omtrent 6 Ugers Mellemrum, staaer Subscriptionen endnu aaben til den 28de Febr. 1838, men fra denne Tid vil Prisen for hvert Hefte ufravigeligen blive forhöiet til 48 sk. Paa 6 Exemplarer erholdes det 7de frit Man behage at henvende sig, enten i Bogladerne i Danmark og Norge, eller til Forfatteren, Nörrevold 220, lste Sal.
Københavns Adresseavis, 1837-11-22
Kjøbenhavns Natkikket. 25 Numere ere udkomne, og faaes, a 1 Skilling, i Bogtrykkeriet i Møntergaden 128, hvor de Ærede, som ønske Bladet tilbragt, ville behage at opgive deres Bopæl. Det udgives regelmæssigt to Gange ugentligen og dets Jndhold er ene helliget Munterheden.